Document ID: 31995R1161

ΚΑΝΟΝΙΣΜΟΣ (ΕΚ) αριθ. 1161/95 ΤΟΥ ΣΥΜΒΟΥΛΙΟΥ της 22ας Μαΐου 1995 που μεταβάλλει τον αριθμό των συμπληρωματικών περιόδων αναφοράς στα πλαίσια του γεωργικονομισματικού καθεστώτος
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πρόταση της Επιτροπής,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 9,
Εκτιμώντας:
ότι το άρθρο 4 παράγραφος 5 του κανονισμού (ΕΟΚ) αριθ. 3813/92 προβλέπει ότι, στην περίπτωση που μια προβλέψιμη μεταβολή της γεωργικής ισοτιμίας μετατροπής οδηγεί ένα νόμισμα σε αισθητή πτώση, η μεταβολή αυτή αναστέλλεται για το συγκεκριμένο νόμισμα, για μια ορισμένη προθεσμία κατά την οποία η νομισματική εξέλιξη πρέπει να επιβεβαιωθεί ώστε να μπορεί η μεταβολή να λάβει χώρα 7 ότι η σημερινή νομισματική εξέλιξη οδήγησε σε μια κατάσταση στην οποία η προαναφερθέντες όροι πληρούνται, ιδίως για το φράγκο Βελγίου και το φράγκο Λουξεμβούργου 7 ότι παρόμοιο πρόβλημα μπορεί να προκύψει στο εγγύς μέλλον και για άλλα κοινοτικά νομίσματα 7 ότι, εν πάση περιπτώσει, η εξέλιξη δεν είναι βεβαία 7 ότι, υπ' αυτούς του όρους, φαίνεται ορθόν να αυξηθεί, εκτάκτως και έχοντας υπόψη τις διακυβευόμενες δημοσιονομικές επιπτώσεις, για τα εν λόγω νομίσματα, ο αριθμός των περιόδων αναφοράς που αποτελούν την προθεσμία αναμονής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σε περίπτωση που η εφαρμογή του άρθρου 4 του κανονισμού (ΕΟΚ) αριθ. 3813/92 θα οδηγούσε σε πτώση της γεωργικής ισοτιμίας μετατροπής για ένα νόμισμα πριν από τις 26 Μαΐου 1995, η μεταβολή της εν λόγω γεωργικής ισοτιμίας μετατροπής αναστέλλεται κατά την επομένη περίοδο αναφοράς.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαΐου 1995.

Labels: 2
6